
LAIVŲ SPECIALISTŲ MOKYMO PASLAUGŲ PIRKIMO REIKALAVIMAI

Pirkimas yra skirstomas į 2 dalis, kiekvienai pirkimo daliai arba abiem pirkimo dalims kartu bus sudaroma pirkimo sutartis.
1. Pirmoji dalis ,,Vidaus vandenų laivavedžių ir mechanikų mokymai“:
1.1. Vidaus vandenų laivų laivavedžių mokymai, pagal Vidaus vandenų laivų, žvejybos laivų ir plūduriuojančių įrenginių kapitonų, laivavedžių rengimo programą, paslauga turi būti suteikta 30 (trisdešimčiai) dalyvių.
[bookmark: _Hlk128131509]1.2. Vidaus vandenų laivų mechanikų mokymai, pagal Vidaus vandenų laivų, žvejybos laivų ir plūduriuojančių įrenginių mechanikų rengimo programą, paslauga turi būti suteikta 2 (dviem) dalyviams.
[bookmark: _Hlk128131669]1.3. Vidaus vandenų laivų laivavedžių kvalifikacijos tobulinimo mokymai, pagal Vidaus vandenų laivų, žvejybos laivų ir plūduriuojančių įrenginių kapitonų, laivavedžių tobulinimo programą, paslauga turi būti suteikta 13 (trylikai) dalyvių.
1.4. Vidaus vandenų laivų mechanikų kvalifikacijos tobulinimo mokymai, pagal Vidaus vandenų laivų, žvejybos laivų ir plūduriuojančių įrenginių mechanikų tobulinimo programą, paslauga turi būti suteikta 4 (keturiems) dalyviams.
1.5. Mokymai vykdomi pagal atitinkamas susisiekimo ministro patvirtintas mokymo programas.
1.6. Pirmajai pirkimų daliai planuojama skirti iki 18 208,00 Eur.
2. Antroji dalis ,,Laivų specialistų kvalifikacijos tobulinimo mokymai“:
2.1. Asmeninio išgyvenimo technikos, priešgaisrinės saugos ir gaisrų gesinimo pirmosios pagalbos suteikimo pagrindų, asmeninio saugumo ir socialinės atsakomybės mokymai, pakartotinis kursas, paslauga turi būti suteikta 4 (keturiems) dalyviams.
2.2. Darbo su gelbėjimo valtimis ir plaustais (išskyrus greitaeiges gelbėjimo valtis) mokymai, pakartotinis kursas, paslauga turi būti suteikta 2 (dviem) dalyviams.
2.3. Specialaus gaisrų gesinimo mokymai, pakartotinis kursas, paslauga turi būti suteikta 4 (keturiems) dalyviams.
2.4. Globalinės jūros avarijų ir saugumo sistemos (GMDSS GOC) mokymai, pakartotinis kursas, paslauga turi būti suteikta 15 (penkiolikai) dalyvių.
2.5. Mokymai vykdomi pagal Lietuvos transporto saugos administracijos Jūrų departamento (Lietuvos saugios laivybos administracijos) akredituotas (suderintas) programas.
2.6. Antrajai pirkimų daliai planuojama skirti iki 10 905,00 Eur.
3. Mokymai vykdomi nuo sutarties pasirašymo dienos iki 2027 m. gruodžio 17 d. Bendras mokymų tvarkaraštis bei konkrečios dalyvių mokymų datos suderinamos su Valstybės sienos apsaugos tarnybos prie Lietuvos Respublikos vidaus reikalų ministerijos (toliau VSAT) Personalo valdybos Mokymo skyriumi.
4. Mokymų vieta – paslaugos teikėjo patalpose/mokymų bazėje. Pagal abiejų šalių susitarimą, teorinei mokymų daliai vykdyti gali būti pasirenkamas ir nuotolinis tiesioginio mokymo būdas.
5. Mokymai turi būti vykdomi lietuvių kalba. Jei mokymai vedami kita kalba – paslaugos teikėjas turi užtikrinti vertėjo paslaugas. 
6. Mokymus baigusiems dalyviams išduodami atitinkami vidaus vandenų transporto specialistų rengimo ar kvalifikacijos tobulinimo mokymų baigimo pažymėjimai ar liudijimai, pažymėti Europos Sąjungos emblema su įrašu ,,Bendrai finansuoja Europos Sąjunga“.
7. Teisės aktų nustatyta tvarka patvirtinto atitinkamo vidaus vandenų transporto specialisto laipsnio diplomo ar kvalifikacijos liudijimo ar specialiojo liudijimo išdavimui, paslaugos teikėjas mokymų dalyviams organizuoja kvalifikacijos egzamino laikymą ir (ar) perlaikymą (po vieną kartą) Lietuvos transporto saugos administracijoje (Jūrų departamente).
8. Paslaugas perkančioji įstaiga mokės tik už teorinių ir praktinių akademinių valandų skaičių rengiant laivų specialistus (nebus mokama už dėstytojų, kvalifikacijos egzaminų laikymo ir (ar) perlaikymo, kvalifikacijos liudijimų išdavimo, praktiniam mokymui naudojamų priemonių eksploatacijos, kanceliarines ir kitas išlaidas, būtinas tinkamam paslaugų įvykdymui).
9. Paslaugos teikėjas turi turėti Lietuvos transporto saugos administracijos akreditaciją.
10. Paslaugos teikėjas įsipareigoja, suteikęs paslaugą, per 10 dienų perduoti VSAT Personalo valdybos Mokymo skyriui dokumentus, pažymėtus Europos Sąjungos emblema su įrašu ,,Bendrai finansuoja Europos Sąjunga“:
10.1. mokymų baigimo pažymėjimų suvestinę, patvirtintą paslaugos teikėjo; 
10.2. mokymų baigimo pažymėjimų patvirtintas kopijas;
10.3. mokymų dalyvių lankomumo sąrašus su dalyvių parašais arba mokymų dalyvių registracijos formas (sąrašus) su galimybe nustatyti dalyvavusius asmenis (nuotolinio mokymo atveju);
10.4. mokymų dalyvių galutinio įvertinimo rezultatus;
10.5. mokymų dalomąją medžiagą, įrašytą elektroninėje laikmenoje;
10.6. mokymų dalyvių užpildytas mokymų programos turinio perteikimo, mokymo organizavimo kokybės įvertinimo anketas.

